
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση τίτλου του εργαστηρίου «Προκεχω- 
ρημένο Εργαστήριο Φυσικής» σε «Προκεχωρη- 
μένο Εργαστήριο Φυσικής (ΕΡΓΑΣΤΗΡΙΟ-ΚΕΝΤΡΟ 
ΚΒΑΝΤΙΚΗΣ ΠΟΛΥΠΛΟΚΟΤΗΤΑΣ και ΝΑΝΟΤΕ- 
ΧΝΟΛΟΓΙΑΣ) - Π.Ε.Φ. (ΕΚΒΑΝ)», του Τμήματος Φυ¬ 
σικής, της Σχολής Θετικών και Τεχνολογικών Επι¬ 
στημών του Πανεπιστημίου Κρήτης και έγκριση 
του εσωτερικού του κανονισμού. 

2 Συγχώνευση - Μετονομασία εργαστηρίων σε 
ενιαίο εργαστήριο Μικροβιολογίας και Μικροβια- 
κής Παθογένεσης, της Σχολής Επιστημών Υγείας - 
του Τομέα Εργαστηριακής Ιατρικής του Πανεπι¬ 
στημίου Κρήτης και έγκριση του εσωτερικού του 
κανονισμού. 

3 Μετονομασία του εργαστηρίου ΓεωργικήςΧημείας 
του Τμήματος Αξιοποίησης Φυσικών Πόρων και 
Γ. Μηχανικής του Γεωπονικού Πανεπιστημίου Αθη¬ 
νών σε Εργαστήριο Εδαφολογίας και Γεωργικής 
Χημείας. 


ΑΠΟΦΑΣΕΙΣ 

Αριθμ. 182 _ (1) 

Τροποποίηση τίτλου του εργαστηρίου «Προ- 
κεχωρημένο Εργαστήριο Φυσικής» σε «Προκε- 
χωρημένο Εργαστήριο Φυσικής (ΕΡΓΑΣΤΗΡΙΟ¬ 
ΚΕΝΤΡΟ ΚΒΑΝΤΙΚΗΣ ΠΟΛΥΠΛΟΚΟΤΗΤΑΣ και 
ΝΑΝΟΤΕΧΝΟΛΟΓΙΑΣ) - Π.Ε.Φ. (ΕΚΒΑΝ)»,τουΤμή- 
ματος Φυσικής, της Σχολής Θετικών καιΤεχνολο- 
γικών Επιστημών του Πανεπιστημίου Κρήτης και 
έγκριση του εσωτερικού του κανονισμού. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1 .Το π.δ. 296/1973 (ΦΕΚ 239τ.Α'/1973) περί καθορισμού 
του τίτλου και της έδρας του εν Κρήτη ιδρυθέντος Πανεπι¬ 
στημίου, το Ν.Δ. 114/1974 (ΦΕΚ 310 τ.Α/1974) περί τροπο- 
ποιήσεως και συμπληρώσεωςτου Ν.Δ. 87/1973 (ΦΕΚ 159 
τ.Α'/73) «περί ιδρύσεως Πανεπιστημίων εις Θράκην και εις 


Κρήτην» και επεκτάσεως διατάξεων τινών αυτού εις άπα¬ 
ντα τα ΑΕΙ (Α'310), το ν. 259/1976 (ΦΕΚ 25 τ.Α'/1976) περί 
τροποποιήσεως και συμπληρώσεωςτων περί Πανεπιστη¬ 
μίων Θράκης και Κρήτης κειμένων διατάξεων, τις διατάξεις 
του π.δ. 103/1983, (Φ.Ε.Κ 48/15.04.1983, τ.Α') - Αυτοδύνα¬ 
μη λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. Την υπ' 
αριθμ. Φ. 120.61 /10/11490/Β2/28.01.2013 διαπιστωτική 
Υπουργική πράξη για τη συγκρότηση του Συμβουλίου 
του Πανεπιστημίου Κρήτης (ΦΕΚ 37/τ.ΥΟΔΔ/ΟΙ .02.2013), 
όπως έχει τροποποιηθεί και ισχύει. 

2. Το π.δ. 96/2013 (Φ.Ε.Κ. 133/τ.Α7 05.06.2013) για την 
«Κατάργηση - συγχώνευση τμημάτων - Μετονομασία 
Σχολής στο Πανεπιστήμιο Κρήτης», όπωςτροποποιήθη- 
κε και ισχύει με το υπ' αριθμ. π.δ. 128/2013 (Φ.Ε.Κ. 195/τ. 
Α'/17.09.2013), και τις εκδοθείσες μετ' αυτού Διαπιστωτι- 
κές Πράξειςτου Πρύτανη, υπ'αριθμόν 10.953/31.07.2013, 
10.954/31.07.2013 και 10.955/31.07.2013 (Φ.Ε.Κ. 1959/τ. 
Β712.08.2013). 

3. Το γεγονός ότι μέχρι και σήμερα δεν έχει εκδοθεί ο 
Οργανισμός στο Πανεπιστήμιο Κρήτης, βάσει του άρ¬ 
θρου 5 του ν. 4009/2011 (Φ.Ε.Κ. 195 τ.Α'). 

4. Τις διατάξεις του άρθρου 96 του ν. 4310/2014 (Φ.Ε.Κ. 
258/τ. Α78.12.2014), όπως αντικαταστάθηκε από το άρ¬ 
θρο 60 του ν. 4386/2016 (ΦΕΚ 83/11 -05-2016 τ.Α') με το 
οποίο «Μέχρι την έκδοση των Οργανισμών των Ιδρυ¬ 
μάτων, τα Ανώτατα Εκπαιδευτικά Ιδρύματα δύνανται 
να ιδρύουν Εργαστήρια με πράξη του Πρύτανη ή του 
Προέδρου, κατά περίπτωση, μετά από απόφαση της Συ¬ 
γκλήτου ή της Συνέλευσης εκάστου Ιδρύματος, η οποία 
δημοσιεύεται στην Εφημερίδα της Κυβερνήσεως, με την 
προϋπόθεση ότι θα λειτουργούν αποκλειστικά με ίδιους 
πόρους και δεν θα βαρύνουν τον προϋπολογισμό του 
Ιδρύματος...». 

5. Τις διατάξεις της παραγράφου 3 του άρθρου 7 του 
ν. 4009/2011 Φ.Ε.Κ. 195/06.09.2011 τ.Α', σύμφωνα με την 
οποία «Τα εργαστήρια, οι κλινικές και τα μουσεία υπά¬ 
γονται στις σχολές, όπως ορίζεται στον Οργανισμό του 
ιδρύματος.». 

6. Το ΦΕΚ τ. ΥΟΔΔ 82/18-02-2016) και την υπ' αριθμ. 
πρωτ. 31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) 
διαπιστωτική πράξη της Αναπληρώτριας Υπουργού 
Παιδείας Έρευνας και Θρησκευμάτων, όπου διαπιστώ¬ 
νεται ότι ο Καθηγητής Οδυσσέας Ζώρας έχει εκλεγεί ως 
Πρύτανης του Πανεπιστημίου Κρήτη. 

7. Την απόφαση υπ. αριθμ. 15 (ΦΕΚτ.Β'617/8-3-2016), 
σχετικά με τον ορισμό Αναπληρωτών Πρύτανη και με¬ 
ταβίβαση αρμοδιοτήτων στους Αναπληρωτές Πρύτανη 
του Πανεπιστημίου Κρήτης και καθορισμού της σειράς 
αναπλήρωσης αυτών. 

8. Την υπ'αριθμ. 11119/01-09-2016 πράξη Συγκρότη¬ 
σης της Συγκλήτου του Πανεπιστημίου Κρήτης, για το 
τρέχον Ακαδημαϊκό έτος 2016-2017, όπως ισχύει. 

9. Τις διατάξεις του άρθρου 4 του ν. 3861/2010 
(ΦΕΚ 112 τ.Α'/2010) ενίσχυση της διαφάνειας με την 
υποχρεωτική ανάρτηση νόμων και πράξεων των κυ¬ 
βερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατά¬ 
ξεις, όπως τροποποιήθηκε και ισχύει με το ν. 4210/2013 
(ΦΕΚ 254/τ.Α'/21.11.2013), καθώς και την κατ' εξουσιο¬ 
δότηση αυτού εκδοθείσα υπ'αριθμ. ΥΠΟΙΚΔ6 1127865/ 
ΕΞ2010/30-09-2010 απόφαση. 

10. Το π.δ. 1082/03-12-1980 (ΦΕΚ 274/03-12-1980 τ. 
Α'), βάσει του οποίου ιδρύθηκε το παρόν Εργαστήριο. 

11. Το με Αριθμ. Γενικού Πρωτ.: 17352/12-12-2016 
έγγραφο της Γραμματέως του Τμήματος Φυσικής του 
Πανεπιστημίου Κρήτης Ελένης Καντιδάκη. 

12. Το απόσπασμα πρακτικών της από 19-09-2016 
συνέλευσηςτουΤμήματοςΦυσικήςτου Πανεπιστημίου 
Κρήτης για το παρόν θέμα. 

13. Την απόφαση της Συγκλήτου του Πανεπιστημίου 
Κρήτης κατά την 362η/Ακαδ.12ο/15-12-2016 συνεδρία¬ 
ση της, σχετικά με το παρόν θέμα. 

14. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού ή του προϋπο¬ 
λογισμού του Πανεπιστημίου Κρήτης, αποφασίζουμε 
και εγκρίνουμε: 

α) την τροποποίηση του τίτλου του εργαστηρίου με 
τίτλο«Προκεχωρημένο Εργαστήριο Φυσικής» σε«Προ- 
κεχωρημένο Εργαστήριο Φυσικής (ΕΡΓΑΣΤΗΡΙΟ-ΚΕΝΤΡΟ 
ΚΒΑΝΤΙΚΗΣ ΠΟΛΥΠΛΟΚΟΤΗΤΑΣ και ΝΑΝΟΤΕΧΝΟΛΟΓΙ- 
ΑΣ) - Π.Ε.Φ. (ΕΚΒΑΝ)», του Τμήματος Φυσικής, της Σχολής 
Θετικών και Τεχνολογικών Επιστημών του Πανεπιστημί¬ 
ου Κρήτης, και 

β) τον Εσωτερικό Κανονισμό του προαναφερόμενου 
εργαστηρίου, όπως αυτός κατετέθη στη Σύγκλητο, ο 
οποίος αποτελείται από 10 άρθρα και έχει ως ακολούθως: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ 
«ΠΡΟΚΕΧΩΡΗΜΕΝΟΥ ΕΡΓΑΣΤΗΡΙΟΥ ΦΥΣΙΚΗΣ 
(ΕΡΓΑΣΤΗΡΙΟ-ΚΕΝΤΡΟ ΚΒΑΝΤΙΚΗΣ ΠΟΛΥ¬ 
ΠΛΟΚΟΤΗΤΑΣ και ΝΑΝΟΤΕΧΝΟΛΟΓΙΑΣ) - 
Π.Ε.Φ. (ΕΚΒΑΝ)» ΤΟΥ ΤΜΗΜΑΤΟΣ ΦΥΣΙΚΗΣ 
ΤΗΣ ΣΧΟΛΗΣ ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ 
ΕΠΙΣΤΗΜΩΝ ΠΑΝΕΠΙΣΤΗΜΙΟΥ ΚΡΗΤΗΣ 
Άρθρο 1 
Αντικείμενο 

Το «Προκεχωρημένο Εργαστήριο Φυσικής» (Εργα- 
στήριο-Κέντρο Κβαντικής Πολυπλοκότητας και Νανο- 
τεχνολογίας)» [που στο εξής θα αναφέρεται ως «Π.Ε.Φ. 
(ΕΚΒΑΝ)» ή «Εργαστήριο»] του Τμήματος Φυσικής του 
Πανεπιστημίου Κρήτης, εξυπηρετεί εκπαιδευτικές και 
ερευνητικές ανάγκες βασικής και εφαρμοσμένης έρευ¬ 


νας στη Φυσική, με έμφαση σε όλο το φάσμα του γνω¬ 
στικού αντικειμένου της σύγχρονης Κβαντικής Πολυ¬ 
πλοκότητας και Κβαντικής Τεχνολογίας (εστιάζοντας σε 
κβαντικά πολύπλοκα συστήματα, κβαντικά μετα-υλικά, 
κβαντικούς υπολογιστές και κβαντική πληροφορία) και 
της Νανοτεχνολογίας. 

Άρθρο 2 

Σκοπός-Αποστολή 

1 .Το Εργαστήριο παράγει και προσφέρει εκπαιδευτικό 
και ερευνητικό έργο, και παροχή εξειδικευμένων υπηρε¬ 
σιών προς τρίτους. Έχει ως σκοπό: 

ί. Την κάλυψη των Διδακτικών και Ερευνητικών ανα¬ 
γκών, σε προπτυχιακό και μεταπτυχιακό επίπεδο του 
Τμήματος Φυσικής και άλλων συναφών Τμημάτων του 
Πανεπιστημίου Κρήτης σε θέματα που εμπίπτουν στα 
αντικείμενα δραστηριότητας του Εργαστηρίου, όπως 
αυτά προσδιορίζονται στο Άρθρο 1. 

ϋ.Την επιστημονική συνεργασία κάθε μορφής με Ερευ¬ 
νητικά και Ακαδημαϊκά κέντρα, Εκπαιδευτικά και Ερευ¬ 
νητικά Ιδρύματα της ημεδαπής ή της αλλοδαπής καθώς 
και με επίσημους διεθνείς ή ελληνικούς οργανισμούς, 
κοινωφελή ιδρύματα, μη κερδοσκοπικούς οργανισμούς 
και ιδρύματα, για εκπαιδευτικούς, ερευνητικούς ή και 
ανθρωπιστικούς και κοινωνικούς σκοπούς, καθώς και με 
οιοδήποτε Νομικό ή Φυσικό πρόσωπο, σε θέματα που 
ορίζονται από το Άρθρο 1 του παρόντος. Η συνεργασία 
περιλαμβάνει και εκτέλεση κοινών προγραμμάτων, εφό¬ 
σον οι επιστημονικοί στόχοι συμπίπτουν, συμβαδίζουν ή 
αλληλοσυμπληρώνονται με εκείνους του Εργαστηρίου. 

ίίί.Την επιστημονική συνεργασία σε κρατικούς φορείς 
(Υπουργεία, Ν.Π.Δ.Δ., Ν.Π.Ι.Δ .κ.λπ.) σε Ελληνικό, Ευρω¬ 
παϊκό και Διεθνές επίπεδο, σε θέματα που καλύπτονται 
από τις δραστηριότητες του Εργαστηρίου. 

ίν.Την διενέργεια βασικών, εφαρμοσμένων και πειρα¬ 
ματικών ερευνητικών μελετών σχετικών με τα αντικεί¬ 
μενα δραστηριότητας του Εργαστηρίου. 

ν.Την κοινοποίηση των αποτελεσμάτων των ανωτέρω 
μελετών όπως επίσης και γενικά των επιστημονικών δρα¬ 
στηριοτήτων του Εργαστηρίου υπό μορφή δημοσιεύσε¬ 
ων ή/και στην αλλοδαπή, σε επιστημονικά περιοδικά και 
συγγράμματα σε έντυπη ή ηλεκτρονική μορφή, καθώς 
και την κοινοποίηση των ανωτέρω αποτελεσμάτων στο 
ευρύ κοινό, με κάθε πρόσφορο γραπτό, προφορικό ή 
ηλεκτρονικό μέσο. 

νί.Την οργάνωση Συνεδρίων, Συμποσίων, Σεμιναρίων, 
Διαλέξεων, Μετεκπαιδευτικών Μαθημάτων, συναντήσε¬ 
ων και άλλων επιστημονικών εκδηλώσεων. 

νϋ.Την πρόσκληση Ελλήνων και ξένων αναγνωρισμέ¬ 
νων επιστημόνων με σκοπό την ανταλλαγή τεχνογνωσί¬ 
ας, γνώσεων και απόψεων και την κάθε μορφή επιστη¬ 
μονικής συνεργασίας. 

νίίί.Την υπεύθυνη ενημέρωση επιστημόνων, ερευνη¬ 
τών, φοιτητών, προσωπικού σε επιστημονικά θέματα 
των δραστηριοτήτων του Εργαστηρίου. 

ίχ.Την υπεύθυνη ενημέρωση του κοινού σε επίκαιρα 
θέματα σχετικά με τις γενικές ή ειδικές επιστημονικές 
δραστηριότητες του Εργαστηρίου. 

χ.Τη συγγραφή, έκδοση και επιμέλεια επιστημονικών 
συγγραμμάτων, βιβλίων, εκπαιδευτικών εγχειριδίων και 

φυλλαδίων από το Διδακτικό Ερευνητικό Προσωπικό 
(ΔΕΠ) του Εργαστηρίου σε έντυπη ή ηλεκτρονική μορφή 
(και με χρήση του διαδικτύου) σε συλλογικό ή ατομικό 
επίπεδο, για την κάλυψη των εκπαιδευτικών αναγκών. 

χί.Την πρωτοποριακή και υψηλού επιπέδου ειδίκευση 
ερευνητών, επιστημόνων συναφών κλάδων, καθώς και 
άλλων λειτουργών και τη συνεχή εκπαίδευση και επι¬ 
μόρφωση αυτών στα γνωστικά αντικείμενα του Εργα¬ 
στηρίου, 

χν. Την εφαρμογή προγραμμάτων θεωρητικής και 
πρακτικής εκπαίδευσης για τους προπτυχιακούς και 
μεταπτυχιακούς φοιτητές, καθώς και για τους ειδικευό¬ 
μενους ή επιμορφούμενους στα γνωστικά αντικείμενα 
του Εργαστηρίου, 

χίϋ.Τη σύσταση ή συμμετοχή σε δραστηριότητες Ινστι¬ 
τούτων ή Εταιρειών εντάσεως γνώσης (5ρίη-οίί), σύμφω¬ 
να με τη κείμενη νομοθεσία, με σκοπό την αξιοποίηση 
και προώθηση των αποτελεσμάτων της έρευνας που 
διεξάγεται από μέλη του Εργαστηρίου, 

χίν.Την παροχή εξειδικευμένων υπηρεσιών προς φυσικά ή 
νομικά πρόσωπα, Ακαδημαϊκά Ινστιτούτα, Ιδρύματα ή Εται¬ 
ρείες της ημεδαπής ή αλλοδαπής, σε τομείς που άπτονται 
τηςγνώσεως καιτης εμπειρίας των μελώντου Εργαστηρίου. 

2. Το Εργαστήριο επίσης: 

ί. Διεξάγει και υποστηρίζει την έρευνα στους γνω¬ 
στικούς τομείς της αρμοδιότητας του και προβαίνει σε 
εκδόσεις, 

Μ. Εκτελεί προγράμματα θεωρητικής ή εφαρμοσμένης 
έρευνας και εκπονεί μελέτες για λογαριασμό του ή για 
λογαριασμό τρίτων σε συνεργασία με Εθνικούς, Ευρω¬ 
παϊκούς και Διεθνείς οργανισμούς, 

ίϋ. Μετεκπαιδεύει, επιμορφώνει και ειδικεύει επιστή¬ 
μονες στην Ελλάδα ή στο εξωτερικό στους τομείς της 
ειδικότητας του και παρέχει τους σχετικούς τίτλους 
σπουδών, 

ίν. Συνεργάζεται με άλλους φορείς, συμπεριλαμβανο¬ 
μένων Πανεπιστημίων, Ερευνητικών Ινστιτούτων, επι¬ 
χειρήσεων κ.λπ. ή φυσικά πρόσωπα και αναλαμβάνει 
το συντονισμό κοινών επιστημονικών δραστηριοτήτων. 

3. Το έργο του Εργαστηρίου διακρίνεται σε εκπαιδευ¬ 
τικό, ερευνητικό και παροχή υπηρεσιών προς τρίτους. 

ί. Το εκπαιδευτικό έργο περιλαμβάνει την εκπαίδευ¬ 
ση των προπτυχιακών και μεταπτυχιακών φοιτητών του 
Τμήματος Φυσικής της Σχολής Θετικών και Τεχνολογι¬ 
κών Επιστημών, καιάλλωνΤμημάτωντου Πανεπιστημίου 
Κρήτης, την εκπαίδευση στο πλαίσιο της συνεχιζόμενης 
εκπαίδευσης ή εξειδίκευσης σε συγκεκριμένα γνωστι¬ 
κά αντικείμενα του Εργαστηρίου. Το εκπαιδευτικό έργο 
του Εργαστηρίου επιτυγχάνεται με τη διοργάνωση μα¬ 
θημάτων, διαλέξεων και εκπαιδευτικών συμποσίων, 
σεμιναρίων, ημερίδων, συναντήσεων ή συνεδρίων και 
λοιπών επιστημονικών εκδηλώσεων, με την εφαρμογή 
προγραμμάτων θεωρητικής και πρακτικής εκπαίδευσης 
και άσκησης για τους προπτυχιακούς ή μεταπτυχιακούς 
φοιτητές, για τους ειδικευόμενους και επιμορφούμενους, 
καθώς και τους Επιστήμονες άλλων συναφών κλάδων, 
με την έκδοση (έντυπα ή ηλεκτρονικά) επιστημονικών 
συγγραμμάτων, βιβλίων, εκπαιδευτικών εγχειριδίων και 
φυλλαδίων και με την επιστημονική συνεργασία με άλλα 


Ακαδημαϊκά ή Κοινωφελή Ιδρύματα καθώς και με Ερευνη¬ 
τικά Κέντρα και Φορείς της Ημεδαπής ή της Αλλοδαπής. 

μ. Το ερευνητικό έργο συνίσταται στη βασική και 
εφαρμοσμένη έρευνα στη Φυσική, με έμφαση σε όλο 
το φάσμα του γνωστικού αντικειμένου της σύγχρονης 
Κβαντικής Πολυπλοκότητας και ΚβαντικήςΤεχνολογίας, 
και της Νανοτεχνολογίας. 

ϋί.Το έργο της παροχής υπηρεσιών προς τρίτους συνίστα- 
ται στην δημιουργία, εξέλιξη, τυποποίηση και παροχή εξει- 
δικευμένων υπηρεσιών σε πάσης φύσεως φυσικά, νομικά 
πρόσωπα, Ιδρύματα ή Εταιρείες της ημεδαπής ή της αλλο¬ 
δαπής, σε εξειδικευμένους τομείς της κβαντικής επιστήμης 
και τεχνολογίας και της Νανοτεχνολογίας. Το έργο αυτό 
επιτελείται μέσω του ίδιου του Εργαστηρίου, σύμφωνα με 
τον οργανισμό του ΠΚ και την κείμενη Νομοθεσία, ή μέσω 
των ιδρυμένων εταιρειών ή Ινστιτούτων, όπωςπεριγράφο- 
νται στις παραγράφους 2.1 .χίϋ και την ανωτέρω. 

Άρθρο 3 

Προσωπικό 

Ι.Το Εργαστήριο στελεχώνεται: 

Από επιστημονικό και λοιπό προσωπικό που υπηρε¬ 
τεί στο Τμήμα Φυσικής του Πανεπιστημίου Κρήτης. Το 
επιστημονικό προσωπικό αποτελείται από μέλητουΤμή- 
ματος Φυσικής που η επιστημονική τους ενασχόληση 
εμπίπτει στα διδακτικά και ερευνητικά ενδιαφέροντα 
του Εργαστηρίου. Το λοιπό προσωπικό περιλαμβάνει 
μέλη του Ειδικού Τεχνολογικού Εργαστηριακού Προ¬ 
σωπικού (Ε.Τ.Ε.Π.) και Εργαστηριακού Διδακτικού Προ¬ 
σωπικού (Ε.Δ.Ι.Π.) Επίσης, περιλαμβάνει το κάθε είδους 
διοικητικό και λοιπό προσωπικό που τοποθετείται στο 
Εργαστήριο, σύμφωνα με τις εκάστοτε ισχύουσες δια¬ 
τάξεις, καθώς επίσης και διακεκριμένους επιστήμονες 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου, ως Επιστημονικούς 
Συνεργάτες ή Επισκέπτες Καθηγητές σύμφωνα με τις 
κείμενες διατάξεις. Στο Εργαστήριο μπορούν να απα¬ 
σχολούνται επιστημονικά/ερευνητικά, μεταδιδακτορικοί 
ερευνητές, διδάκτορες, υποψήφιοι διδάκτορες, μεταπτυ¬ 
χιακοί ή προπτυχιακοί φοιτητές, επιστημονικοί συνεργά¬ 
τες, απόφοιτοιτου οικείου ή συναφών Τμημάτων, λοιπό 
επιστημονικό προσωπικό, συνεργάτες των ιδρυμένων 
Ινστιτούτων ή Εταιρειών ή εξωτερικοί συνεργάτες κατά 
περίπτωση μετά από σχετική εισήγηση του Διευθυντή ή 
μελών ΔΕΠ και με την απαραίτητη σύμφωνη γνώμη του 
Διευθυντή του Εργαστηρίου. Η τοποθέτηση στο Εργα¬ 
στήριο των καθηγητών όλων των βαθμιδών, των μελών 
του ΕιδικούΤεχνολογικού Εργαστηριακού Προσωπικού 
και των μελών του λοιπού Επιστημονικού και Διοικητικού 
προσωπικού γίνεται με διαδικασία που ορίζεται από τον 
Οργανισμό του ΠΚ (π.δ. 358/1998 (ΦΕΚ Α'240) και την 
ισχύουσα νομοθεσία. 

2. Το ωράριο εργασίας του υπηρετούντος προσωπικού 
είναι αυτό που προβλέπεται από τις ισχύουσες διατάξεις. 

Άρθρο 4 

Διοίκηση - Αρμοδιότητες 

1. Το Εργαστήριο συντονίζεται από καθηγητή του 
Τμήματος Φυσικής του Πανεπιστημίου Κρήτης με γνω¬ 
στικό αντικείμενο που εμπίπτει στα αντικείμενα του 

Εργαστηρίου που εκλέγεται σύμφωνα με τις διατάξεις 
της ισχύουσας νομοθεσίας. 

2. Οι αρμοδιότητες του διευθυντή καθορίζονται από 
τον Οργανισμό του Τμήματος και την κείμενη νομοθεσία. 
Συγκεκριμένα, ο Διευθυντής: 

Συντονίζει όλες τις δραστηριότητες του Εργαστηρίου 
και προΐσταται του προσωπικού (επιστημονικού και μη) 
του Εργαστηρίου. 

Είναι αρμόδιος: 

Α) Για το συντονισμό και την εποπτεία του ερευνητι¬ 
κού, διδακτικού έργου και της παροχής υπηρεσιών προς 
τρίτους και γενικότερα του συνόλου αναπτυξιακού προ¬ 
γράμματος του Εργαστηρίου. 

Β) Για τη διασφάλιση της ποιότητας και την έγκαιρη 
και ορθή υλοποίηση όλων των παρεχομένων υπηρεσιών 
του Εργαστηρίου. 

Γ) Για την κατάρτιση του οικονομικού προϋπολογισμού 
και τον απολογισμό του Εργαστηρίου. 

Δ) Για τη μέριμνα και την κατάρτιση του ετησίου 
προγράμματος λειτουργίας του Εργαστηρίου, για την 
στελέχωση και την κατανομή των χώρων αυτού και την 
υποβολή του ετήσιου προγράμματος και απολογισμού 
στη Γενική Συνέλευση του Τμήματος Φυσικής της Σχολής 
Θετικών και Τεχνολογικών Επιστημών του Πανεπιστημί¬ 
ου Κρήτης. 

Ε) Για τον εξοπλισμό του Εργαστηρίου που συμπερι¬ 
λαμβάνει μεταξύ άλλων την υπερυπολογιστική δομή 
(ΓιίρΓι ρθίΤοιτηθηςθ ςΙυ5ΐθΓ) του Τμήματος Φυσικής, κα¬ 
θώς και τον εργαστηριακό εξοπλισμό με σύστημα ίηΚ 
-]θΐ για την εκτύπωση υλικών (ιη3ΐθΠ3ΐ5 ίηΚ-]θΐ ρπηΐίπς 
5γ5ΐθΐη), σύστημα διασποράς με ρομποτικό βραχίονα 
κατάλληλο για ψεκασμό και εκτύπωση λεπτών υμενίων 
και 3Θ δομών από ιηίςΐΌ- σε ςθηΐί- κλίμακα (3υΐοιτΐ3ΐθά 
0ί5ρθΠ5ίΠ9 5γ5ΐθΓΠ \Λ/ίΐΓΐ Γοόοΐίς 3ΙΓΠ ς3ρ301θ οί 5ρΓ3γίΠ9 
3Π0 ρπηΐίΠ9 οί ίίΙΠΊ5 3Π0 3ϋ $1ΐ’υςΐυΐ’θ5 ίΐΌΙΤΙ ΙΎΐίςΐΌΠ ΐο 
ςθπΐίιπθΐθΓ5ς3ΐθ), σύστημα μύλων άλεσης για την τροπο¬ 
ποίηση υλικών σε ιηίςΐΌ- και πβπο- κλίμακα και έλεγχος 
της δραστικότητας με αναλυτή άνθρακα (0311 ιπίΙΙίη9 
5γ5ΐθΓΠ ίοΓ ΙΠΟςΙίίίθςΙ ΐίΐθ 5ΙΖΘ οί ΙΓ13ΪΘΙΊ3Ι5 ίΐΌΓΠ ιτιίςΐΌ- ΐο 
Π3ΠΟ- Γ3Π9Θ 3πό εοπΐΓοΙ ϊΓιθ 3ςΐίνϊΐγ ννίΐή οι^Βπίς ς3ΐ±>οπ 
ΒΠΒίγζθή, και συστήματα για μέτρηση αέριων ρύπων]. 

ΣΤ) Για την υπογραφή υπηρεσιακών εγγράφων που 
διακινούνται στο Εργαστήριο. 

Ζ) Για κάθε άλλο θέμα διοίκησης και λειτουργίας του 
Εργαστηρίου. 

Ορισμένες από τις αρμοδιότητες αυτές μπορεί να πα- 
ραχωρούνται σε άλλους επιστήμονες, μετά από ενημέ¬ 
ρωση των αρμόδιων Διοικητικών οργάνων. 

Άρθρο 5 

ΕΓΚΑΤΑΣΤΑΣΗ - ΛΕΙΤΟΥΡΓΙΑ 

Ι.Το Εργαστήριο δραστηριοποιείται στους χώρους 
του Τμήματος Φυσικής του Πανεπιστημίου Κρήτης. 
Στους χώρους των εγκαταστάσεων του Εργαστηρίου, 
τοποθετείται πινακίδα με τον τίτλο του Εργαστηρίου και 
τον τίτλο και το ονοματεπώνυμο του Διευθυντή. 

2. Ο Διευθυντής έχει τη διοικητική ευθύνη για την εν 
γένει λειτουργία του Εργαστηρίου και εκπροσωπεί το 
Εργαστήριο σύμφωνα με τις διατάξεις του Οργανισμού 
του ΠΚ και την ισχύουσα νομοθεσία. 


3.0 Διευθυντής έχει την ευθύνη της χρησιμοποίησης 
οργάνων και υλικών, της κατανομής των χώρων του 
Εργαστηρίου και της παραμονής εργαζομένων στους 
χώρους που πραγματοποιούνται ερευνητικές, διδακτι¬ 
κές και λοιπές δραστηριότητες του Εργαστηρίου καθώς 
και την ευθύνη για την προστασία των οργάνων και των 
εγκαταστάσεων του Εργαστηρίου από βλάβες. Ο Διευθυ¬ 
ντής ενημερώνεται και εγκρίνει (όπου αυτό απαιτείται) 
τη διενέργεια κάθε εργασίας που γίνεται στο Εργαστήριο 
στο πλαίσιο ερευνητικού προγράμματος ή άλλου έργου 
(π.χ. παροχής υπηρεσιών προς τρίτους) πριν από τη δι¬ 
εξαγωγή του και καθορίζει την προτεραιότητα χρήσης 
οργάνων και χώρων, όταν δεν υπάρχει σχετική απόφαση. 
Ο έλεγχος αυτός δεν περιορίζει σε καμία περίπτωση την 
ερευνητική αυτοδυναμία των-του Εργαστηρίου ή άλλων 
συνεργαζόμενων ερευνητών. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές που έχουν ειδική επί των οργάνων αυτών εκ¬ 
παίδευση και εξουσιοδότηση από το Διευθυντή. Κινητά 
όργανα και σκεύη, τα οποία παραδίδονται για τη διεξα¬ 
γωγή εργασιών, επιστρέφονται μετά τη χρησιμοποίηση 
τους στην κατάσταση ου έχουν παραδοθεί. 

5. Με εισήγηση του Διευθυντή στα αρμόδια όργανα 
είναι δυνατή κατά τις ισχύουσες διατάξεις η πρόσληψη 
διακεκριμένων επιστημόνων (Επιστημονικοί Συνεργάτες 
του Εργαστηρίου) σε τομείς σχετικούς με τις διδακτικές, 
ερευνητικές και λοιπές δραστηριότητεςτου Εργαστηρί¬ 
ου, σύμφωνα με τις κείμενες διατάξεις. 

6. Για την εκτέλεση του εκπαιδευτικού, ερευνητικού 
και λοιπού του έργου, το Εργαστήριο επίσης είναι δυ¬ 
νατόν να συνεργάζεται επιστημονικά σε όλο το φάσμα 
των δραστηριοτήτων με: 

•Τμήματα, Εργαστήρια και Σχολέςτου Πανεπιστημίου 
Κρήτης και άλλων Πανεπιστημίων της Ελλάδας και του 
Εξωτερικού. 

• Ακαδημαϊκά ή Ερευνητικά Ιδρύματα της Ημεδαπής 
ή της Αλλοδαπής. 

• Εργαστήρια συναφών ειδικοτήτων της Ημεδαπής ή 
της Αλλοδαπής. 

• Κάθε άλλο φυσικό ή νομικό πρόσωπο με κοινά ερευ¬ 
νητικά και εκπαιδευτικά ενδιαφέροντα, για την προώ¬ 
θηση των σκοπών του Εργαστηρίου, όπως περιγράφο- 
νται στο Άρθρο 1, και στο Άρθρο 2.1 .χϋί και 2.1 .χίν του 
παρόντος. 

Άρθρο 6 

Διαδικασίες και όροι ασφάλειας της εργασίας, 
υγιεινή εργαζομένων και προστασία 
περιβάλλοντος χώρου 

Για την ασφάλεια και υγιεινή των εργαζομένων στο 
χώρο του Εργαστηρίου εφαρμόζονται οι εκάστοτε ισχύ- 
ουσες διατάξεις για την προστασία της εργασίας στην 
Ελλάδα. 

Άρθρο 7 

Διαχείριση και αποθήκευση υλικών και 
υλικοτεχνικού εξοπλισμού 

Η διαχείριση και αποθήκευση των υλικών είναι ευθύνη 
του Διευθυντή. Η αποθήκευση θα γίνεται σε κατάλληλους 

χώρους που θα τηρούν τους ανάλογους με τη φύση και 
το είδος των υλικών όρους ασφαλείας. Οι διαδικασίες 
προμηθειών υλικού και εξοπλισμού γίνονται σύμφωνα 
με τις ισχύουσες διατάξεις. 

Άρθρο 8 

Έσοδα 

Το Εργαστήριο δεν επιβαρύνει τον τακτικό προϋπο¬ 
λογισμό του Πανεπιστημίου Κρήτης. Τα έσοδα του Ερ¬ 
γαστηρίου προέρχονται από: 

1 .Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά 
ή φυσικά πρόσωπα, μη κερδοσκοπικές εταιρείες, επιστη¬ 
μονικές εταιρείες και Ιδρύματα, Υπουργεία, καθώς επίσης 
και τις χρηματοδοτήσεις από κάθε είδους Ειδικούς Λο¬ 
γαριασμούς του Δημοσίου ή του Πανεπιστημίου Κρήτης. 

2. Την εκτέλεση ερευνητικών προγραμμάτων (ελληνι¬ 
κών και διεθνών) που πραγματοποιούνται για ίδιο λογα¬ 
ριασμό ή λογαριασμό τρίτων. 

3. Τη διάθεση ερευνητικών και εν γένει επιστημονικών 
προϊόντων, απευθείας, ή μέσω των ιδρυμένων Ινστιτού¬ 
των ή εταιρειών, όπως περιγράφεται στο Άρθρο 2.1.χίϋ 
του παρόντος Κανονισμού. 

4. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Κρήτης για τους 
σκοπούς του Εργαστηρίου, εφόσον δεν τίθενται όροι 
που αντιβαίνουν τους σκοπούς του Εργαστηρίου και του 
Πανεπιστημίου Κρήτης. 

5. Τα κονδύλια που προέρχονται από ειδικά ερευνητικά 
προγράμματα. 

6. Την παροχή υπηρεσιών προς τρίτους, όπως αναφέ- 
ρεται στα Άρθρα 2.1 .χίϋ, 2.1 .χίν και 2.3.ίϋ του παρόντος. 

Τη διαχείριση των εσόδων αυτών, ασκεί είτε ο Διευ¬ 
θυντής του Εργαστηρίου είτε μέλη εφόσον αυτά είναι 
επιστημονικοί υπεύθυνοι ερευνητικών προγραμμάτων. 

Άρθρο 9 

Τηρούμενα βιβλία 

Τα βιβλία ή ηλεκτρονικά αρχεία και στοιχεία που τη¬ 
ρούνται από το Εργαστήριο είναι τα εξής: 

■ Πρωτόκολλο εισερχόμενης-εξερχόμενης αλληλο¬ 
γραφίας 

• Βιβλίο περιουσιακών στοιχείων 

• Φάκελοι οικονομικών στοιχείων κάθε έτους 

• Κατάλογος επιστημονικών οργάνων (κινητός και μη 
εξοπλισμός) 

Με απόφαση του Διευθυντή, μπορεί να τηρείται και 
κάθε άλλο βιβλίο ή στοιχεία τα οποία κρίνονται απαραί¬ 
τητα ή προβλέπονται από ειδικές διατάξεις. 

Άρθρο 10 

Τίτλος - Σφραγίδα 

Ο τίτλος του Εργαστηρίου είναι «ΠΡΟΚΕΧΩΡΗΜΕΝΟ 
ΕΡΓΑΣΤΗΡΙΟ ΦΥΣΙΚΗΣ (ΕΡΓΑΣΤΗΡΙΟ-ΚΕΝΤΡΟ ΚΒΑΝΤΙΚΗΣ 
ΠΟΛΥΠΛΟΚΟΤΗΤΑΣ και ΝΑΝΟΤΕΧΝΟΛΟΓΙΑΣ),ΤΟΥΤΜΗ- 
ΜΑΤΟΣ ΦΥΣΙΚΗΣ, ΣΧΟΛΗ ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ 
ΕΠΙΣΤΗΜΩΝ, ΠΑΝΕΠΙΣΤΗΜΙΟ ΚΡΗΤΗΣ».Το Εργαστήριο 
χρησιμοποιεί για την αλληλογραφία του σφραγίδα όμοια 
και με την προσθήκη του τίτλου του Εργαστηρίου: 


(α) Στο κέντρο: το λογότυπο του Πανεπιστημίου Κρήτης, 
(β) Σε εξωτερικό κύκλο: ΠΡΟΚΕΧΩΡΗΜΕΝΟ ΕΡΓΑΣ¬ 
ΤΗΡΙΟ ΦΥΣΙΚΗΣ (ΕΡΓΑΣΤΗΡΙΟ-ΚΕΝΤΡΟ ΚΒΑΝΤΙΚΗΣ 
ΠΟΛΥΠΛΟΚΟΤΗΤΑΣ και ΝΑΝΟΤΕΧΝΟΛΟΓΙΑΣ) -ΤΜΗΜΑ 
ΦΥΣΙΚΗΣ. 

Ανάλογη σφραγίδα μετά στοιχεία στην αγγλική γλώσ¬ 
σα χρησιμοποιεί το Εργαστήριο για την ξενόγλωσση αλ¬ 
ληλογραφία και τα έγγραφα του. 

Το Εργαστήριο χρησιμοποιεί για την ξενόγλωσση 
αλληλογραφία τον εξής αγγλόφωνο τίτλο «Ουθηΐυιτι 
ΟοΐΎΐρΙθχίΐγθηό Ν3ποΐθεΙτηοΙθ9Υ Ιθβοΐ'θΐοΐ’γ, ΙΙπίνθΓΞίΐγ 
οί Οθϊθ, Ρόγ5ίς5 ϋθρθΓΐιπθηΐ». 

Η ισχύς της παρούσας αρχίζει από τη δημοσίευση στην 
Εφημερίδα της Κυβερνήσεως». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 11 Ιανουάριου 2017 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. 181 _ (2) 

Συγχώνευση - Μετονομασία εργαστηρίων σε 
ενιαίο εργαστήριο Μικροβιολογίας και Μικρο- 
βιακής Παθογένεσης, της Σχολής Επιστημών 
Υγείας-του Τομέα Εργαστηριακής Ιατρικής του 
Πανεπιστημίου Κρήτης και έγκριση του εσωτε¬ 
ρικού του κανονισμού. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθο¬ 
ρισμού του τίτλου και της έδρας του εν Κρήτη ιδρυ- 
θέντος Πανεπιστημίου, το Ν.Δ. 114/1974 (ΦΕΚ 310 
τ.Α/1974) περί τροποποιήσεως και συμπληρώσεως του 
Ν.Δ. 87/1973 (ΦΕΚ 159 τ.Α'/73) «περί ιδρύσεως Πανε¬ 
πιστημίων εις Θράκην και εις Κρήτην» και επεκτάσεως 
διατάξεων τινών αυτού εις άπαντα τα ΑΕΙ (Α'310), το 
ν. 259/1976 (ΦΕΚ 25 τ.Α'/1976) περί τροποποιήσεως 
και συμπληρώσεως των περί Πανεπιστημίων Θράκης 
και Κρήτης κειμένων διατάξεων, τις διατάξεις του π.δ. 
103/1983, (Φ.Ε.Κ 48/15.04.1983, τ.Α') - Αυτοδύναμη λει¬ 
τουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης.Την υπ' 
αριθμ. Φ. 120.61/10/11490/Β2/28.01.2013 διαπιστωτική 
Υπουργική πράξη για τη συγκρότηση του Συμβουλίου 
του Πανεπιστημίου Κρήτης (ΦΕΚ37/τ.ΥΟΔΔ/ΟΙ .02.2013), 
όπως έχει τροποποιηθεί και ισχύει. 

2. Το π.δ. 96/2013 (Φ.Ε.Κ. 133/τ.Α'/05.06.2013) για την 
«Κατάργηση - συγχώνευση τμημάτων - Μετονομασία 
Σχολής στο Πανεπιστήμιο Κρήτης», όπωςτροποποιήθη- 
κε και ισχύει με το υπ'αριθμ π.δ. 128/2013 (Φ.Ε.Κ. 195/τ. 
Α'/17.09.2013), και τις εκδοθείσες μετ' αυτού Διαπιστωτι- 
κές Πράξειςτου Πρύτανη, υπ'αριθμόν 10.953/31.07.2013, 
10.954/31.07.2013 και 10.955/31.07.2013 (Φ.Ε.Κ. 1959/ 
τ.Β'/12.08.2013). 

3. Το γεγονός ότι μέχρι και σήμερα δεν έχει εκδοθεί 
ο Οργανισμός στο Πανεπιστήμιο Κρήτης βάσει του άρ¬ 
θρου 5 του ν. 4009/2011 (Φ.Ε.Κ. 195 τ.Α'). 

4. Τις διατάξεις του άρθρου 96 του ν. 4310/2014 (Φ.Ε.Κ. 
258/τ. Α'/8.12.2014), όπως αντικαταστάθηκε από το 
άρθρο 60 του ν. 4386/2016 (ΦΕΚ 83/11-05-2016 τ.Α'), 
με το οποίο: «Μέχρι την έκδοση των Οργανισμών των 
Ιδρυμάτων, τα Ανώτατα Εκπαιδευτικά Ιδρύματα δύνανται 
να ιδρύουν Εργαστήρια με πράξη του Πρύτανη ή του 
Προέδρου, κατά περίπτωση, μετά από απόφαση της Συ¬ 
γκλήτου ή της Συνέλευσης εκάστου Ιδρύματος, η οποία 
δημοσιεύεται στην Εφημερίδα της Κυβερνήσεως, με την 
προϋπόθεση ότι θα λειτουργούν αποκλειστικά με ίδιους 
πόρους και δεν θα βαρύνουν τον προϋπολογισμό του 
Ιδρύματος...». 

5. Τις διατάξεις του άρθρου 7 παρ. 3 και του άρθρου 
80 παρ. 5α του ν. 4009/2011 (Φ.Ε.Κ. 195/06.09.2011 τ.Α'), 
σύμφωνα με την οποία «Τα εργαστήρια, οι κλινικές και 
τα μουσεία υπάγονται στις σχολές, όπως ορίζεται στον 
Οργανισμό του ιδρύματος.». 

6. το ΦΕΚ τ ΥΟΔΔ 82/18-02-2016) και την υπ' αριθμ. 
πρωτ. 31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) 
διαπιστωτική πράξη της Αναπληρώτριας Υπουργού 
Παιδείας Έρευνας και Θρησκευμάτων, όπου διαπιστώ¬ 
νεται ότι ο Καθηγητής Οδυσσέας Ζώρας έχει εκλεγεί ως 
Πρύτανης του Πανεπιστημίου Κρήτη. 

7. την απόφαση υπ. αριθμ. 15 (ΦΕΚτ.Β'617/8-3-2016), 
σχετικά με τον ορισμό Αναπληρωτών Πρύτανη και με¬ 
ταβίβαση αρμοδιοτήτων στους Αναπληρωτές Πρύτανη 
του Πανεπιστημίου Κρήτης και καθορισμού της σειράς 
αναπλήρωσης αυτών. 

8. την υπ' αριθμ. 11119/01-09-2016 πράξη Συγκρότη¬ 
σης της Συγκλήτου του Πανεπιστημίου Κρήτης, για το 
τρέχον Ακαδημαϊκό έτος 2016-2017, όπως ισχύει. 

9. τις διατάξεις του άρθρου 4 του ν. 3861/2010 
(ΦΕΚ 112 τ.Α'/2010) ενίσχυση της διαφάνειας με την 
υποχρεωτική ανάρτηση νόμων και πράξεων των κυ¬ 
βερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατά¬ 
ξεις, όπως τροποποιήθηκε και ισχύει με το ν. 4210/2013 
(ΦΕΚ 254/ τ.Α721.11.2013), καθώς και την κατ'εξουσιο¬ 
δότηση αυτού εκδοθείσα υπ'αριθμ. ΥΠΟΙΚΔ6 1127865/ 
ΕΞ2010/30.09.2010 απόφαση. 

10. το υπ'αριθμ. π.δ. 361/1983 (ΦΕΚ 129/22-09-1983 
τ.Α'), βάσει του οποίου ιδρύθηκαν τα εργαστήρια «Βα¬ 
κτηριολογίας» και «Παρασιτολογίας Ζωονόσων και Γε¬ 
ωγραφικής Ιατρικής» και τη διόρθωση σφαλμάτων στο 
ΦΕΚ 185/21-12-1983 τ.Α', όπως τροποποιήθηκε με την 
Υπουργική Απόφαση Β1 /370 (ΦΕΚ 303/19-05-1988 τ.Α'). 

11. το με Αριθμ. Γενικού Πρωτ.: 17406/13-12-2016 
έγγραφο της Αν. Προϊσταμένης της Γραμματείας του 
Τμήματος Ιατρικής της Σχολής Επιστημών Υγείας του 
Πανεπιστημίου Κρήτης Ολυμπίας Ξυλούρη. 

12. το απόσπασμα πρακτικών της 17ης/13-12-2016 
τακτικής συνεδρίασης της Κοσμητείας της Σχολής Επι¬ 
στημών Υγείαςτου Πανεπιστημίου Κρήτηςγιατο παρόν 
θέμα. 

13. το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 


βάρος του κρατικού προϋπολογισμού ή του προϋπο¬ 
λογισμού του Πανεπιστημίου Κρήτης, αποφασίζουμε 
και εγκρίνουμε: 

α) τη συγχώνευση των εργαστηρίων «Βακτηριολογί¬ 
ας» και «Παρασιτολογίας Ζωονόσων και Γεωγραφικής 
Ιατρικής» σε ένα ενιαίο εργαστήριο με την ονομασία 
«Εργαστήριο Κλινικής Μικροβιολογίας και Μικροβιακής 
Παθογένεσης» της Σχολής Επιστημών Υγείας του Πανε¬ 
πιστημίου Κρήτης-Τομέας Εργαστηριακής Ιατρικής και 

β) τον εσωτερικό κανονισμό του εργαστηρίου «Κλι¬ 
νικής Μικροβιολογίας και Μικροβιακής Παθογένεσης» 
όπως αυτός κατετέθη στη Σύγκλητο, αποτελείται δε από 
11 άρθρα και έχει ως ακολούθως: 

«ΕΡΓΑΣΤΗΡΙΟ ΚΛΙΝΙΚΗΣ ΜΙΚΡΟΒΙΟΛΟΓΙΑΣ ΚΑΙ 

ΜΙΚΡΟΒΙΑΚΗΣ ΠΑΘΟΓΕΝΕΣΗΣ ΤΟΥ ΤΟΜΕΑ 

ΕΡΓΑΣΤΗΡΙΑΚΗΣ ΙΑΤΡΙΚΗΣ 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

Άρθρο 1 

Αντικείμενο 

Το Εργαστήριο Κλινικής Μικροβιολογίας και Μικρο- 
βιακής ΠαθογένεσηςτουΤμήματος Ιατρικής της Σχολής 
Επιστημών Υγείαςτου Πανεπιστημίου Κρήτης ιδρύεται 
στον Τομέα Εργαστηριακής Ιατρικής, εξυπηρετεί εκπαι¬ 
δευτικές, ερευνητικές, κλινικές/διαγνωστικές και συμβου¬ 
λευτικές ανάγκες, σε όλο το φάσμα του γνωστικού αντι¬ 
κειμένου της σύγχρονης Μικροβιολογίας, προωθώντας 
παράλληλα την ανάπτυξη της βασικής και εφαρμοσμένης 
ιατρικής έρευνας αιχμής στις μικροβιακές λοιμώξεις. 

Στο Εργαστήριο Κλινικής Μικροβιολογίας οργανώ¬ 
νονται και λειτουργούν οι επί μέρους Ειδικές Μονάδες: 

• Μονάδα Βακτηριολογίας 

• Μονάδα Παρασιτολογίας και Ιατρικής Εντομολογίας 

• Μονάδα Μυκητολογίας 

• Μονάδα Παθογένεσης και Ανοσολογίας Λοιμώξεων 

• Μονάδα Ζωονόσων και Γεωγραφικής Ιατρικής 

• Μονάδα Ρικετσιών και Κροτωνομεταδιδόμενων Λοι¬ 
μώξεων 

• Μονάδα ΜικροβιολογίαςΤροφίμων, Υδάτων και Πε¬ 
ριβάλλοντος 

• Μονάδα Μελέτης Μικροβιώματος 

Άρθρο 2 

Σκοπός - Αποστολή 

Ι.Το Εργαστήριο Κλινικής Μικροβιολογίας και Μικρο- 
βιακής Παθογένεσης με τις μονάδες του παράγει και 
προσφέρει έργο εκπαιδευτικό, ερευνητικό και κλινικό/ 
διαγνωστικό και έχει ως σκοπό: 

α) Την κάλυψη των διδακτικών και ερευνητικών ανα¬ 
γκών σε προπτυχιακό και μεταπτυχιακό επίπεδο του 
τμήματος Ιατρικής και άλλων συναφών Σχολών και 
Τμημάτων του Πανεπιστημίου Κρήτης σε θέματα που 
εμπίπτουν στα αντικείμενα δραστηριότητας του Εργα¬ 
στηρίου όπως αυτά προσδιορίζονται στο Άρθρο 1. 

β) Την πρωτοποριακή και υψηλού επιπέδου ειδίκευση 
ιατρών αλλά και την εκπαίδευση ειδικευομένων ιατρών, 
παρασκευαστών, καθώς και άλλων λειτουργών των κλά¬ 
δων υγείας και τη συνεχή εκπαίδευση και επιμόρφωση 
αυτών στα γνωστικά αντικείμενα του Εργαστηρίου. 

γ) Την επιστημονική συνεργασία με ερευνητικά και 
ακαδημαϊκά κέντρα, εκπαιδευτικά και ερευνητικά ιδρύ¬ 
ματα της ημεδαπής ή της αλλοδαπής, καθώς και με επί¬ 
σημους διεθνείς ή ελληνικούς οργανισμούς, κοινωφελή 
ιδρύματα, οργανισμούς και ιδρύματα για εκπαιδευτικούς, 
ερευνητικούς ή και ανθρωπιστικούς και κοινωνικούς 
σκοπούς. Η συνεργασία περιλαμβάνει και την εκτέλεση 
κοινών προγραμμάτων, εφόσον οι επιστημονικοί στόχοι 
συμπίπτουν, συμβαδίζουν και αλληλοσυμπληρώνονται 
με εκείνους του Εργαστηρίου. 

δ) Την επιστημονική συνεργασία με κρατικούς φορείς 
υγείας (Υπουργεία κ.λπ.) σε ελληνικό, ευρωπαϊκό και δι¬ 
εθνές επίπεδο σε ειδικά θέματα υγείας που καλύπτο¬ 
νται από τις δραστηριότητες του Εργαστηρίου, όπως 
και με τον Παγκόσμιο Οργανισμό Υγείας (ΠΟΥ). Επίσης, 
την εξυπηρέτηση πάσης φύσεως κοινωνικών αναγκών 
σχετιζόμενων με την αποστολή του, όταν και όποτε ζη¬ 
τείται συγκεκριμένη συνδρομή από την Ιατρική Σχολή 
του Πανεπιστημίου μας ή από όργανα της πολιτείας που 
αφορά στα γνωστικά αντικείμενα του Εργαστηρίου. 

ε) Τη διενέργεια κλινικο-εργαστηριακών και πειραμα¬ 
τικών ερευνητικών μελετών σχετικών μετά αντικείμενα 
δραστηριότητας του Εργαστηρίου. 

ζ) Την κοινοποίηση των αποτελεσμάτων των ανωτέ¬ 
ρω μελετών, όπως επίσης και γενικά των επιστημονικών 
δραστηριοτήτων του Εργαστηρίου υπό μορφή δημοσι¬ 
εύσεων ή/και ανακοινώσεων στην ημεδαπή ή/και στην 
αλλοδαπή σε επιστημονικά περιοδικά και συγγράμματα 
σε έντυπη ή ηλεκτρονική μορφή. 

η) Τη διοργάνωση Συνεδρίων, Συμποσίων, Σεμιναρίων, 
Διαλέξεων, Μετεκπαιδευτικών Μαθημάτων, κλινικοερ- 
γαστηριακών συναντήσεων και άλλων επιστημονικών 
εκδηλώσεων. 

θ) Την πρόσκληση Ελλήνων και ξένων αναγνωρισμέ¬ 
νων επιστημόνων με σκοπό την ανταλλαγή γνώσεων 
και απόψεων και την κάθε μορφή επιστημονικής συνερ¬ 
γασίας. 

ι) Την υπεύθυνη ενημέρωση των ιατρών, των φοιτητών 
της Ιατρικής και συναφών Σχολών, του νοσηλευτικού και 
παραϊατρικού προσωπικού σε επιστημονικά θέματα των 
δραστηριοτήτων του Εργαστηρίου. 

κ) Την υπεύθυνη ενημέρωση του κοινού σε επίκαιρα 
θέματα σχετικά με τις γενικές ή ειδικές επιστημονικές 
δραστηριότητες του Εργαστηρίου (αγωγή υγείας-πρό- 
ληψη, διάγνωση, παθογένεια, πρόγνωση νοσημάτων, 
επιδημιολογική επιτήρηση και γενικότερα θέματα δη¬ 
μόσιας υγείας). 

λ) Τη συγγραφή, έκδοση και επιμέλεια επιστημονικών 
συγγραμμάτων, βιβλίων, εκπαιδευτικών εγχειριδίων και 
φυλλαδίων από τους καθηγητές του Εργαστηρίου σε 
έντυπη ή ηλεκτρονική μορφή (και με τη χρήση του δια¬ 
δικτύου) σε συλλογικό ή ατομικό επίπεδο για την κάλυψη 
εκπαιδευτικών αναγκών. 

μ)Την εφαρμογή προγραμμάτων θεωρητικής και πρα¬ 
κτικής εκπαίδευσης για τους προπτυχιακούς και μετα¬ 
πτυχιακούς φοιτητές καθώς και για τους ειδικευόμενους 
ή επιμορφούμενους στα γνωστικά αντικείμενα του Εργα¬ 
στηρίου της Κλινικής Μικροβιολογίας και Μικροβιακής 
Παθογένεσης και σε άλλες συναφείς ειδικότητες. 


ν)Τη συμβολή στην επίλυση προβλημάτων, τα οποία 
έχουν σχέση με το γνωστικό αντικείμενο της Κλινικής 
Μικροβιολογίας και Παθογένεσης Μικροβίων και συνδέ¬ 
ονται με την παθογένεια, διάγνωση, θεραπεία και πρό¬ 
γνωση και επιδημιολογία λοιμωδών νοσημάτων, στο 
πλαίσιο των δραστηριοτήτων του Εργαστηρίου, όπως 
αυτό ορίζεται στα άρθρα 1,2 του παρόντος. 

ξ)Την εφαρμογή και ανάπτυξη διαγνωστικών εξετάσε¬ 
ων αλλά και σύγχρονων μεθόδων και τεχνικών σε ιστο- 
λογικό, κυτταρικό και μοριακό επίπεδο και την παροχή 
διαγνώσεων σε ασθενείς με νοσήματα όλων των συστη¬ 
μάτων, σύμφωνα με τα διεθνή πρότυπα του κλάδου. 

ο) Την παροχή συμβουλών και τεχνικών οδηγιών στο 
προσωπικό (επιστημονικό και μη) άλλων μονάδων ή 
φορέων υγείας σε θέματα των δραστηριοτήτων του 
Εργαστηρίου. 

π) Τη διεξαγωγή της επιδημιολογικής έρευνας και 
επιτήρησης της εφαρμογής της στη Δημόσια Υγεία σε 
συνεργασία με τους αρμόδιους κρατικούς φορείς. 

2. Το Εργαστήριο επίσης: 

α. Διεξάγει και υποστηρίζει την έρευνα στους γνω¬ 
στικούς τομείς της αρμοδιότητας του και προβαίνει σε 
εκδόσεις. 

β. Εκτελεί προγράμματα βασικής ή εφαρμοσμένης 
έρευνας και εκπονεί μελέτες για λογαριασμό του ή για 
λογαριασμό τρίτων ή σε συνεργασία με διεθνείς οργα¬ 
νισμούς και ιδιαίτερα την Ευρωπαϊκή Ένωση. 

γ. Μετεκπαιδεύει, επιμορφώνει και ειδικεύει επιστή¬ 
μονες στην Ελλάδα ή στο εξωτερικό στους τομείς της 
ειδικότητας του. 

δ. Συνεργάζεται με άλλους φορείς, συμπεριλαμβανο¬ 
μένων Πανεπιστημίων, ινστιτούτων, επιχειρήσεων κ.λπ. ή 
φυσικά πρόσωπα και αναλαμβάνει το συντονισμό κοινών 
επιστημονικών δραστηριοτήτων. 

ε. Επιδιώκει τη συνεργασία στον ελληνικό χώρο και 
διεθνώς για την προαγωγή των επιστημονικών δραστη¬ 
ριοτήτων του ή εκείνων άλλων ελληνικών επιστημονι¬ 
κών οργανισμών στα θέματα της αρμοδιότητας του, τη 
διεξαγωγή κοινών προγραμμάτων με διεθνείς οργανι¬ 
σμούς ή αλλοδαπά κέντρα ερευνών, τη διασύνδεση με 
διεθνή κέντρα τεκμηρίωσης και συστήματα κατανομής 
πληροφοριών. 

ζ. Καλύπτει τις διαγνωστικές ανάγκες στα θέματα 
κλινικής μικροβιολογίας του Πανεπιστημιακού Γενικού 
Νοσοκομείου Ηρακλείου-Βενιζέλειου Πανάνειου Γενικού 
Νοσοκομείου Ηρακλείου (ΠΑΓΝΗ-ΒΠΓΝΗ), όπως επίσης 
και τις εν γένει επιστημονικές ανάγκες της Βιοπαθολογίας 
στο ΠΑΓΝΗ-ΒΠΓΝΗ (εκπαίδευση ειδικευομένων βιοπα- 
θολόγων, επιμόρφωση ιατρών, διοργάνωση κλινικοερ- 
γαστηριακών εκδηλώσεων, ερευνητικές και διδακτικές 
δραστηριότητες κ.α.). 

3. Το έργο του Εργαστηρίου διακρίνεται σε εκπαιδευ¬ 
τικό, ερευνητικό και κλινικό/διαγνωστικό. 

α. Το εκπαιδευτικό έργο περιλαμβάνει την εκπαίδευ¬ 
ση των προπτυχιακών και μεταπτυχιακών φοιτητών 
της Ιατρικής Σχολής και άλλων Σχολών και Τμημάτων 
του Πανεπιστημίου Κρήτης, την εκπαίδευση ιατρών για 
την απόκτηση της ειδικότητας της Βιοπαθολογίας, την 
εκπαίδευση ιατρών για την απόκτηση άλλων ειδικοτήτων 

για τις οποίες απαιτείται εκπαίδευση στην Κλινική Μι¬ 
κροβιολογία, την εκπαίδευση ειδικευμένων ιατρών στο 
πλαίσιο τις συνεχιζόμενης εκπαίδευσης ή εξειδίκευσης 
σε συγκεκριμένα γνωστικά αντικείμενα του Εργαστηρίου 
και την εκπαίδευση λειτουργών άλλων κλάδων υγείας 
στα πλαίσια της συνεχούς εκπαίδευσης και επιμόρφω¬ 
σης αυτών.Το εκπαιδευτικό έργο του Εργαστηρίου επι¬ 
τυγχάνεται με τη διοργάνωση μαθημάτων, διαλέξεων 
και εκπαιδευτικών συμποσίων, σεμιναρίων, ημερίδων, 
κλινικοεργαστηριακών συναντήσεων ή συνεδρίων και 
λοιπών επιστημονικών εκδηλώσεων, με την εφαρμογή 
προγραμμάτων θεωρητικής και πρακτικής εκπαίδευσης 
για τους προπτυχιακούς ή μεταπτυχιακούς φοιτητές, για 
τους ειδικευόμενους και επιμορφούμενους στην ειδικό¬ 
τητα της Βιοπαθολογίας καθώς και τους ιατρούς λοιπών 
ειδικοτήτων και τους βιολόγους με την έκδοση (έντυπα 
ή ηλεκτρονικά) επιστημονικών συγγραμμάτων, βιβλί¬ 
ων, εκπαιδευτικών εγχειριδίων και φυλλαδίων και με την 
επιστημονική συνεργασία με άλλα ακαδημαϊκά ή κοινω¬ 
φελή ιδρύματα και με ερευνητικά κέντρα και φορείς της 
ημεδαπής ή της αλλοδαπής. 

β. Το ερευνητικό έργο συνίσταται στη μελέτη της βι¬ 
ολογίας των μικροοργανισμών και την διερεύνηση της 
παθογένεσης των μικροβιακών λοιμώξεων σε όλα τα 
επίπεδα (μηχανισμοί παθογένειας, μελέτη της δράσης 
αντιμικροβιακών ουσιών και μηχανισμοί αντοχής των 
μικροβίων, μελέτη μικροβιώματος και της ανοσιακής 
απόκρισηςτου ξενιστή, θεραπευτική, και επιδημιολογία 
που περιλαμβάνει τόσο τη μελέτη της μετάδοσης των 
παθογόνων με μοριακές μεθόδους όσο και την εφαρ¬ 
μογή πρακτικών δημόσιας υγείας με στόχο την επιτή¬ 
ρηση, επιδημιολογική διερεύνηση και έλεγχο των μι- 
κροβιακών παθογόνων) και των μικροβιακών λοιμώξεων 
όλων των συστημάτων του οργανισμού με υπάρχουσες 
ή νέες τεχνικές και μεθόδους ώστε να επιτευχθεί καλύ¬ 
τερη κατανόηση των παθογενετικών μηχανισμών και 
της βιολογίας τους, με στόχο την αποτελεσματικότερη 
πρόληψη, διάγνωση, θεραπεία και τελικά τη βελτίωση 
της πρόγνωση τους. 

Για την επίτευξη του ερευνητικού έργου του το Ερ¬ 
γαστήριο καταρτίζει και ενεργεί το ίδιο πειραματικές, 
κλινικο-εργαστηριακές ή επιδημιολογικές μελέτες ή 
προγράμματα ή συμμετέχει σε ερευνητικά προγράμ¬ 
ματα ή άλλα επιστημονικά προγράμματα που άπτονται 
των δραστηριοτήτων του συνεργαζόμενου και με άλλα 
ακαδημαϊκά ιδρύματα και ερευνητικά κέντρα ή φορείς 
της ημεδαπής ή της αλλοδαπής 

Το Εργαστήριο γνωστοποιεί τα αποτελέσματα των 
ερευνών του υπό τη μορφή ανακοινώσεων σε επιστη¬ 
μονικά συνέδρια στην Ελλάδα και το εξωτερικό ή υπό 
τη μορφή δημοσιεύσεων σε ελληνικά και ξενόγλωσσα 
περιοδικά ή τέλος υπό τη μορφή διδακτορικών διατρι¬ 
βών και διπλωματικών εργασιών προπτυχιακών ή με¬ 
ταπτυχιακών. 

γ. Το κλινικό/διαγνωστικό έργο συνίσταται στην πα¬ 
ροχή στους ασθενείς εργαστηριακών διαγνώσεων για 
όλο το φάσμα των μικροβιακών λοιμώξεων όλων των 
συστημάτων του οργανισμού, με κλασσικές και σύγχρο¬ 
νες τεχνικές και μεθόδους σε ορολογικό και μοριακό 


επίπεδο, σύμφωνα με την πρακτική που εφαρμόζεται 
στα σύγχρονα Πανεπιστημιακά Ιδρύματα και σύμφωνα 
με τις οδηγίες των διεθνών οργανισμών. Οι πρωτοπορι¬ 
ακές διαγνωστικές προσεγγίσεις είναι απαραίτητη προ¬ 
ϋπόθεση για την αποτελεσματική θεραπευτική προσέγ¬ 
γιση των νοσημάτων των ασθενών. 

Άρθρο 3 

Προσωπικό 

1. Το Εργαστήριο στελεχώνεται από προσωπικό που 
υπηρετεί στην Ιατρική Σχολή του Πανεπιστημίου Κρή¬ 
της: καθηγητές της Ιατρικής Σχολής, που η επιστημονική 
τους ενασχόληση εμπίπτει στα διδακτικά, ερευνητικά 
και διαγνωστικά ενδιαφέροντα του Εργαστηρίου, ει¬ 
δικευμένους και ειδικευόμενους γιατρούς του ΕΣΥ. Το 
λοιπό προσωπικό περιλαμβάνει μέλη του Ειδικού και 
Εργαστηριακού Διδακτικού Προσωπικού (ΕΔΙΠ) και Ειδι¬ 
κού Τεχνολογικού Εργαστηριακού Προσωπικού (ΕΤΕΠ). 
Επίσης περιλαμβάνει το κάθε είδους διοικητικό και λοιπό 
προσωπικό που τοποθετείται στο Εργαστήριο σύμφωνα 
με τις εκάστοτε ισχύουσες διατάξεις, καθώς επίσης και 
διακεκριμένους επιστήμονες σε τομείς σχετικούς με τις 
διδακτικές, ερευνητικές και κλινικές δραστηριότητεςτου 
Εργαστηρίου, σύμφωνα με τις κείμενες διατάξεις. 

Το εργαστήριο στελεχώνεται επίσης, με Ιατρούς, Βιολό¬ 
γους και τεχνολόγους του ΠΑΓΝΗ- ΒΠΓΝΗ οι οποίοι ασχο¬ 
λούνται με τη διεκπεραίωση του διαγνωστικού έργου 
των περιπτώσεων του Νοσοκομείου. Η γραμματειακή κά¬ 
λυψη του έργου αυτού επιτελείται από γραμματείς, υπαλ- 
λήλουςτου ΠΑΓΝΗ-ΒΠΓΝΗ.Στο Εργαστήριο μπορούν να 
απασχολούνται επιστημονικά/ερευνητικά, διδάκτορες, 
υποψήφιοι διδάκτορες, μεταπτυχιακοί ή προπτυχιακοί 
φοιτητές, επιστημονικοί συνεργάτες, απόφοιτοι του οι¬ 
κείου ή συναφώνΤμημάτων ή Σχολών, λοιπό επιστημονι¬ 
κό προσωπικό ή εξωτερικοί συνεργάτες κατά περίπτωση 
μετά από σχετική εισήγηση του Διευθυντή ή καθηγητών 
και με την απαραίτητη σύμφωνη γνώμη του Διευθυντή 
του Εργαστηρίου. Η τοποθέτηση στο Εργαστήριο των 
καθηγητών, των μελών του Ειδικού Τεχνικού Εργαστη¬ 
ριακού Προσωπικού (ΕΤΕΠ), καθώς και των μελών του 
λοιπού επιστημονικού προσωπικού και του διοικητικού 
προσωπικού γίνεται με τις ισχύουσες διατάξεις. 

2. Τοωράριοεργασίαςτου υπηρετούντος προσωπικού 
είναι αυτό που προβλέπεται από τις ισχύουσες διατάξεις. 

Άρθρο 4 

Διοίκηση - Αρμοδιότητες 

1 .Το Εργαστήριο διευθύνεται από καθηγητή της Ιατρι¬ 
κής Σχολήςτου Πανεπιστημίου Κρήτης, το οποίο ορίζε¬ 
ται σύμφωνα με την ισχύουσα νομοθεσία. 

2. Ο Διευθυντής έχει τις αρμοδιότητες που ορίζονται 
απο την κείμενη νομοθεσία: 

- Συντονίζει όλες τις δραστηριότητες του Εργαστηρίου 
και πρόίσταται του προσωπικού (επιστημονικού και μη) 
του Εργαστηρίου. 

- Είναι αρμόδιος: 

α. Για το συντονισμό, την εποπτεία και την αξιολόγηση 
του κλινικού/διαγνωστικού, ερευνητικού και διδακτικού 
έργου και γενικότερα του συνολικού αναπτυξιακού προ¬ 
γράμματος του Εργαστηρίου. 

β. Για τη διασφάλιση της ποιότητας και την έγκαιρη 
και ορθή υλοποίηση όλων των παρεχόμενων υπηρεσιών 
του Εργαστηρίου. 

γ. Για την οικονομική διαχείριση των εσόδων του Ερ¬ 
γαστηρίου. Καταρτίζει τον οικονομικό προϋπολογισμό 
και τον απολογισμό του Εργαστηρίου. 

δ. Για τη μέριμνα και την κατάρτιση του ετήσιου προ¬ 
γράμματος λειτουργίας του Εργαστηρίου, για την στε- 
λέχωση και την κατανομή των χώρων αυτού και την 
υποβολή του ετήσιου προγράμματος και απολογισμού 
στη Γενική Συνέλευση της Ιατρικής Σχολής του Πανεπι¬ 
στημίου Κρήτης. 

ε. Για τον ορισμό των επιστημονικών υπεύθυνων και 
των μελών στις ειδικές μονάδες. 

ζ. Για τα αναλώσιμα υλικά και τον κινητό εξοπλισμό του 
Εργαστηρίου που προκύπτουν από τον τακτικό προϋπο¬ 
λογισμό του τμήματος ή τα κονδύλια του ΠΑΓΝΗ-ΒΠΓΝΗ 

η. Για την υπογραφή υπηρεσιακών εγγράφων που 
διακινούνται στο Εργαστήριο και την υπογραφή συμ¬ 
βάσεων αυτού. 

θ. Για κάθε άλλο θέμα διοίκησης και λειτουργίας του 
Εργαστηρίου. 

Το Εργαστήριο εκπροσωπείται από το Διευθυντή ή σε 
περίπτωση αδυναμίας από άλλο καθηγητή του Εργαστη¬ 
ρίου που ορίζεται από το Διευθυντή 

3. Κάθε καθηγητής του εργαστηρίου έχει τη δυνατότη¬ 
τα να οργανώνει και εκτελεί ερευνητικό έργο ανεξάρτη¬ 
τα, να δημοσιεύει ερευνητικές εργασίες και να υποβάλει 
ερευνητικές προτάσεις σαν επιστημονικά υπεύθυνος. 
Κάθε καθηγητής διαχειρίζεται ανεξάρτητα τους πόρους 
που του παρέχονται από ανταγωνιστικά ή άλλα προ¬ 
γράμματα και φέρει την ευθύνη για την ομαλή διεξαγωγή 
τους. Ο υπεύθυνος της κάθε μονάδας και ερευνητικού 
ή άλλου προγράμματος υποβάλλει ετήσιο απολογισμό 
στο Διευθυντή, ο οποίος συμπεριλαμβάνεται στα ετήσια 
πεπραγμένα του εργαστηρίου. 

Άρθρο 5 

Εγκατάσταση-Λειτουργία 

Ι.Το Εργαστήριο δραστηριοποιείται σε χώρους που 
παραχωρούνται από το ΠΑΓΝΗ- ΒΠΓΝΗ, για τη διεκπε¬ 
ραίωση του κλινικού/διαγνωστικού έργου, που αφο¬ 
ρούν στα παθογόνα, όπως αναφέρονται στο άρθρο 2 
του παρόντος και σε χώρους της Ιατρικής Σχολής που 
παραχωρούνται για την ερευνητική και εκπαιδευτική 
δραστηριότητα των καθηγητών. Στους χώρους των εγκα¬ 
ταστάσεων του Εργαστηρίου, τοποθετείται πινακίδα με 
τον τίτλο του Εργαστηρίου και τον τίτλο και το ονομα¬ 
τεπώνυμο του Διευθυντή. 

2. Ο Διευθυντής έχει τη διοικητική ευθύνη για την εν 
γένει λειτουργία του Εργαστηρίου μετά των ειδικών μο¬ 
νάδων του και εκπροσωπείτο Εργαστήριο, σύμφωνα με 
τις διατάξεις του άρθρου 7 του ν. 1268/1982. 

3.0 Διευθυντής έχει την ευθύνη της χρησιμοποίησης 
οργάνων και υλικών, της κατανομής των χώρων του 
Εργαστηρίου, και της παραμονής εργαζόμενων στους 
χώρους που πραγματοποιούνται ερευνητικές, διδακτικές 
και λοιπές δραστηριότητεςτου Εργαστηρίου, καθώς και 
την ευθύνη για την προστασία των οργάνων και των 


εγκαταστάσεων του Εργαστηρίου από βλάβες (προ¬ 
σωπικού, φοιτητών, επισκεπτών κ.λπ.). Ο Διευθυντής 
ενημερώνεται και συναινεί τη διενέργεια κάθε εργασίας 
που γίνεται στο Εργαστήριο στα πλαίσια ερευνητικού 
προγράμματος ή άλλου έργου αναφορικά με την παρο¬ 
χή υπηρεσιών προς τρίτους πριν από τη διεξαγωγή της 
και καθορίζει την προτεραιότητα χρήσης οργάνων και 
χώρων όταν δεν υπάρχει σχετική απόφαση. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές που έχουν ειδική επί των οργάνων αυτών εκ¬ 
παίδευση και εξουσιοδότηση από το Διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται μετά τη χρησι¬ 
μοποίηση τους στην κατάσταση που έχουν παραδοθεί. 

5. Με εισήγηση του Διευθυντή στα αρμόδια όργανα 
είναι δυνατή κατά τις ισχύουσες διατάξεις η πρόσληψη 
διακεκριμένων επιστημόνων (επιστημονικοί συνεργάτες 
του Εργαστηρίου) σε τομείς σχετικούς με τις διδακτικές, 
ερευνητικές και κλινικές δραστηριότητες του Εργαστη¬ 
ρίου, σύμφωνα με τις κείμενες διατάξεις. 

6. Για την επιτέλεση του εκπαιδευτικού, ερευνητικού 
και κλινικού/διαγνωστικού του έργου, το Εργαστήριο 
επίσης είναι δυνατόν να συνεργάζεται επιστημονικά, σε 
όλο το φάσμα των δραστηριοτήτων με: 

α) Τμήματα, Κλινικές, Εργαστήρια και Μονάδες της 
Ιατρικής Σχολής του Παν. Κρήτης. 

β) Σχολές και Τμήματα του Παν. Κρήτης και άλλων Πα¬ 
νεπιστημίων της Ελλάδας και του εξωτερικού. 

γ) Ιατρικές Σχολές της ημεδαπής και της αλλοδαπής. 

δ) Ακαδημαϊκά ή ερευνητικά ιδρύματα της ημεδαπής 
ή της αλλοδαπής. 

ε) Κλινικές, Εργαστήρια και Μονάδες του ΠΑΓΝΗ- 
ΒΠΓΝΗ. 

ζ) Εργαστήρια Μικροβιολογίας της ημεδαπής ή της 
αλλοδαπής. 

η) Φορείς Δημόσιας ή Ιδιωτικής Υγείας της ημεδαπής 
ή της αλλοδαπής. 

Άρθρο 6 
Ειδικές Μονάδες 

1. Με απόφαση του Διευθυντή του Εργαστηρίου Κλι¬ 
νικής Μικροβιολογίας και Παθογένεσης Μικροβίων, ορί¬ 
ζονται οι υπεύθυνοι των Ειδικών Μονάδων του Εργαστη¬ 
ρίου, οι οποίοι μπορεί να είναι καθηγητές της βαθμίδας 
του Καθηγητή ή Αναπληρωτή Καθηγητή ή και Επίκουρου 
Καθηγητή σε περίπτωση που δεν υπάρχει καθηγητής με 
ειδίκευση και εμπειρία στο αντίστοιχο αντικείμενο στις 
δύο ανώτερες βαθμίδες. 

2. Τα κριτήρια επιλογής των επιστημονικών υπευθύ¬ 
νων και των μελών των ειδικών Μονάδων αφορούν στην 
επιστημονική γνώση, στη μετεκπαίδευση, στη μακρό¬ 
χρονη εμπειρία και στη δραστηριότητα τους στο αντι¬ 
κείμενο με το οποίο ασχολείται η οικεία Μονάδα. Οι επι¬ 
στημονικοί υπεύθυνοι μεριμνούν για την απρόσκοπτη 
λειτουργία της Μονάδας στα πλαίσια αποφάσεων του 
Διευθυντή του Εργαστηρίου, και εισηγούνται κάθε θέμα 
που αφορά στην οργάνωση και εύρυθμη λειτουργία της 
μονάδας. Οι επιστημονικοί υπεύθυνοι κατευθύνουν το 

ερευνητικό έργο των Μονάδων, και κατανέμουν το ερευ¬ 
νητικό έργο στο προσωπικό. Ο Διευθυντής μπορεί να 
καλεί τους υπεύθυνους των Μονάδων και να συζητούν 
θέματα της μονάδας τους, και να αναθέτει συγκεκριμένες 
αρμοδιότητες. Είναι δυνατός ο ορισμός ενός επιστημο¬ 
νικού υπεύθυνου σε περισσότερες της μιας Μονάδας 
σύμφωνα με τα σχετικά προσόντα αυτού. 

4. Οι υπεύθυνοι των ειδικών μονάδων εισηγούνται στο 
Διευθυντή, μεριμνούν για το πρόγραμμα, το κόστος, την 
πιθανή χρηματοδότηση, τη στελέχωση σε επιστημονικό 
και/ή τεχνικό προσωπικό και τις απαραίτητες συνεργα¬ 
σίες που αφορούν τη λειτουργία των ειδικών μονάδων. 

Άρθρο 7 

Διαδικασίες και όροι ασφάλειας της εργασίας, 
υγιεινή εργαζομένων και προστασία 
περιβάλλοντος χώρου 

Για την ασφάλεια και υγιεινή των εργαζομένων στο 
χώρο του εργαστηρίου εφαρμόζονται οι εκάστοτε ισχύ- 
ουσες διατάξεις για την προστασία της εργασίας. 

Άρθρο 8 

Διαχείριση και αποθήκευση υλικών 
και υλικοτεχνικού εξοπλισμού 

Η διαχείριση και αποθήκευση των υλικών που αφο¬ 
ρούν τις διαγνωστικές μονάδες του Εργαστηρίου είναι 
ευθύνη του Διευθυντή. Η αποθήκευση θα γίνεται σε 
κατάλληλους χώρους/αποθήκες που θα τηρούν τους 
ανάλογους με τη φύση και το είδος των υλικών όρους 
ασφαλείας. Οι διαδικασίες προμηθειών υλικού και εξο¬ 
πλισμού που αφορούν στη διεκπεραίωση του κλινικού 
έργου περιπτώσεων του ΠΑΓΝΗ-ΒΠΓΝΗ, γίνονται σύμ¬ 
φωνα με τις ισχύουσες διατάξεις. Η υλικοτεχνική υποδο¬ 
μή του Εργαστηρίου, η οποία ανήκει στο Πανεπιστήμιο 
Κρήτης, συνεχίζει εμπλουτιζόμενη, να χρησιμεύει για 
τους εκπαιδευτικούς και ερευνητικούς σκοπούς με ευ¬ 
θύνη των καθηγητών του εργαστηρίου. 

Η υλικοτεχνική υποδομή του Εργαστηρίου η οποία 
ανήκει στο ΠΑΓΝΗ-ΒΠΓΝΗ (Υπουργείο Υγείας) καλύπτει 
αποκλειστικά το κλινικό, διαγνωστικό και εν γένει το επι¬ 
στημονικό έργο των αναγκών του Νοσοκομείου υπό την 
ευθύνη του Διευθυντή. 

Άρθρο 9 
Έσοδα 

Τα έσοδα του Εργαστηρίου προέρχονται από: 

1. Την εκτέλεση ερευνητικών προγραμμάτων (ελληνι¬ 
κών ή διεθνών) που πραγματοποιούνται για ίδιο λογα¬ 
ριασμό ή λογαριασμό τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα, μη κερδοσκοπικές εται¬ 
ρείες, επιστημονικές εταιρείες και Ιδρύματα, Υπουργεία, 
καθώς επίσης και τις χρηματοδοτήσεις από κάθε είδους 
ΕιδικούςΛογαριασμούςτουΔημοσίου ήτου Πανεπιστη¬ 
μίου Κρήτης. 

4. Την παροχή υπηρεσιών σύμφωνα με το άρθρο 
3 παρ. 3 του π.δ. 159/1984 (Α' 53), όπως ισχύει. Τη 
διαχείριση των εσόδων αυτών, ασκεί είτε ο Διευθυντής 


του Εργαστηρίου είτε καθηγητές, εφόσον αυτά είναι 
επιστημονικοί υπεύθυνοι ερευνητικών ή κλινικών προ¬ 
γραμμάτων, είτε προέρχονται από τον κορμό του Εργα¬ 
στηρίου είτε από τις Ειδικές Μονάδες αυτού. 

5. Τις πιστώσεις που διατίθενται από το Υπουργείο 
Υγείας και Κοινωνικής Αλληλεγγύης και το Κέντρο Ελέγ¬ 
χου Ειδικών Λοιμώξεων και Πρόληψης Νοσημάτων (ΚΕ- 
ΕΛΠΝΟ) για ειδικές παροχές επιστημονικών υπηρεσιών. 

6. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Κρήτης για τους 
σκοπούς του Εργαστηρίου, εφόσον δεν τίθενται όροι 
που αντιβαίνουν τους σκοπούς του Εργαστηρίου και του 
Πανεπιστημίου Κρήτης. 

7. Τα κονδύλια που προέρχονται από ειδικά ερευνητικά 
προγράμματα. 

Τη διαχείριση των εσόδων αυτών ασκεί είτε ο Διευ¬ 
θυντής του Εργαστηρίου, είτε καθηγητές, εφόσον αυτοί 
είναι επιστημονικά υπεύθυνοι ερευνητικών ή κλινικών 
προγραμμάτων, είτε προέρχονται από τον κορμό του 
Εργαστηρίου είτε από της ειδικές Μονάδες αυτού. 

8. Δεν επιβαρύνει τον τακτικό προϋπολογισμό της 
Σχολής Επιστημών Υγείας. 

Άρθρο 10 
Τηρούμενα βιβλία 

Τα βιβλία και στοιχεία που τηρούνται από το Εργα¬ 
στήριο είναι τα εξής: 

■ Πρωτόκολλο εισερχόμενης-εξερχόμενης αλληλο¬ 
γραφίας 

• Βαθμολόγιο φοιτητών 

• Ηλεκτρονικά αρχεία διακίνησης ασθενών (των δια¬ 
γνωστικών εξετάσεων του εργαστηρίου) 

• Βιβλίο περιουσιακών στοιχείων 

• Αρχείο διακίνησης αναλώσιμων 

• Αρχείο και βιβλίο παρουσιών ειδικευομένων ιατρών 

• Φάκελοι οικονομικών στοιχείων κάθε έτους 

• Κατάλογος επιστημονικών βιβλίων και περιοδικών 

• Κατάλογος επιστημονικών οργάνων (κινητός και μη 
εξοπλισμός) 

• Βιβλίο επιστημονικής δραστηριότητας 

• Αρχείο καταγραφής ερευνητικών πρωτοκόλλων για 
έρευνα σε πειραματόζωα ή κλινικών μελετών 

• Βιβλίο μεταβολών προσωπικού 

• Βιβλίο-Αρχείο αποτελεσμάτων εξετάσεων για επιστη- 
μονική-ερευνητική χρήση-Βιβλίο πρακτικών. 

• Αρχείο καταγραφής κλινικοεργαστηριακών δεδομέ¬ 
νων και φύλαξης δειγμάτων ασθενών (βιοτράπεζα) για 
επιστημονική-ερευνητική χρήση. 

Με απόφαση του Διευθυντή, μπορεί να τηρείται και 
κάθε άλλο βιβλίο ή στοιχεία, τα οποία κρίνονται απαραί¬ 
τητα ή προβλέπονται από ειδικές διατάξεις. 

Άρθρο 11 
Τίτλος - Σφραγίδα 

Οτίτλοςτου Εργαστηρίου είναι «Εργαστήριο Κλινικής 
Μικροβιολογίας και Μικροβιακής Παθογένεσης,τουΤμή- 
ματος Ιατρικής Πανεπιστημίου Κρήτης».Το Εργαστήριο 
χρησιμοποιεί για την αλληλογραφία του σφραγίδα όμοια 
με αυτή της Ιατρικής Σχολής και με την προσθήκη του 
τίτλου του Εργαστηρίου, 




Τεύχος Β' 254/03.02.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1989 


(α) Στο κέντρο: το λογότυπο του Πανεπιστημίου Κρήτης, 
(β) Σε εξωτερικό κύκλο: Εργαστήριο Κλινικής Μικροβι¬ 
ολογίας και Μικροβιακής Παθογένεσης. Ανάλογη σφρα¬ 
γίδα με τα στοιχεία στην αγγλική γλώσσα χρησιμοποιεί 
το Εργαστήριο για την ξενόγλωσση αλληλογραφία και 
τα έγγραφα του. 

Το Εργαστήριο χρησιμοποιεί για την ξενόγλωσση αλ¬ 
ληλογραφία τον εξής αγγλόφωνο τίτλο: «ΟθρΒΓΐιτίθηΐ 
οίΘΙίηίθ3ΐ ΜίοΓοόίοΙοςγ 3ηά ΜίςΐΌόώΙ Ρ3ΐήθ96Πθ5ί5, 
5εΡιοοΙ οί Μθάίαηθ, ΙΙηίνθΓείΐγ οί Οθϊθ. 

Η απόφαση αυτή να δημοσιευθεί στην Εφημερίδα της 
Κυβερνήσεως». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 11 Ιανουάριου 2017 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. 129 _ (3) 

Μετονομασίατου εργαστηρίου Γεωργικής Χημείας 
του Τμήματος Αξιοποίησης Φυσικών Πόρων και 
Γ. Μηχανικής του Γεωπονικού Πανεπιστημίου Αθη¬ 
νών σε Εργαστήριο Εδαφολογίας και Γεωργικής 
Χημείας. 

Ο ΠΡΥΤΑΝΗΣ 

ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Τις διατάξεις του άρθρου 7 παρ 5 του ν. 1268/1982 
(ΦΕΚ 87/τ.Α'/16.07.1982) «Για τη δομή και λειτουργία των 
Ανωτάτων Εκπαιδευτικών Ιδρυμάτων» όπως τροποποιή¬ 
θηκε με το άρθρο 48 παρ. 2 του ν. 1404/1983 (ΦΕΚ 173 
τ.Α'/24.11.1983) «δομή και λειτουργία των Τεχνολογι¬ 
κών Εκπαιδευτικών Ιδρυμάτων» και αντικαταστάθηκε με 
την περ. γ'της παρ. 22 του άρθρου 13 του ν. 3149/2003 
(ΦΕΚ 141 /τ.Α'/10.06.2003) «Εθνική Βιβλιοθήκη της Ελλά¬ 
δας, Δημόσιες Βιβλιοθήκες και άλλες διατάξεις». 

2. Τις διατάξεις του άρθρου 4 παρ. 1 εδ. γ του 
ν. 2083/1992 (ΦΕΚ 159/τ.Α'/21.09.1992) «Εκσυγχρονι¬ 
σμός της Ανωτάτης Εκπαίδευσης». 

3. Τις διατάξεις των άρθρων 5 παρ. 2 και 80 παρ. 5α 
του ν. 4009/2011 (ΦΕΚ 195/τ.Α706.09.2011) «Δομή, λει¬ 
τουργία, διασφάλιση της ποιότητας των σπουδών και 


διεθνοποίηση των ανώτατων εκπαιδευτικών ιδρυμά¬ 
των», όπως έχει τροποποιηθεί και ισχύει. 

4. Τις διατάξεις του άρθρου 60 του ν. 4386/2016 
(ΦΕΚ 83/τ.Α711.05.2016) «Ρυθμίσεις για την έρευνα και 
άλλες διατάξεις», με το οποίο αντικαταστάθηκε το άρθρο 
96 του ν. 4310/2014 (ΦΕΚ 258/τ.Α708.12.2014) «Έρευνα, 
Τεχνολογική Ανάπτυξη και Καινοτομία και άλλες διατάξεις». 

5. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, ο οποίος 
κυρώθηκε με το άρθρο πρώτο του π.δ. 63/2005 (ΦΕΚ 98 
Τ.Α722.04.2005). 

6. Το γεγονός ότι δεν έχει εκδοθεί μέχρι σήμερα ο 
Οργανισμός του Γ.Π.Α., σύμφωνα με τις διατάξεις του 
άρθρου 5 του ν. 4009/2011 (ΦΕΚ 195/τ.Α706.09.20011), 
όπως αυτός ισχύει. 

7. Τις διατάξεις του π.δ. 80/25.05.2016 (ΦΕΚ 119/τ.Α' 
(28.05.2016) « Ιδρυση σχολών, κατάργηση Τμήματος και 
μετονομασία Τμημάτων στο Γεωπονικό Πανεπιστήμιο 
Αθηνών». 

8. Τη με αριθμό 119647/Ζ1 /20.07.2016 εγκύκλιο «Δι¬ 
αδικασία ίδρυσης, μετονομασίας κ.λπ. Εργαστηρίων, 
Κλινικών, Μουσείων και λοιπών μονάδων και μετονο¬ 
μασίας κ.λπ. των εσωτερικών κανονισμών αυτών» του 
Υπουργείου Παιδείας, Έρευνας και Θρησκευμάτων. 

9. Τη σύμφωνη γνώμη της Συνέλευσης του Τμήματος 
Αξιοποίησης Φυσικών Πόρων και Γ. Μηχανικής (Συνε- 
δρία:362/17.10.2016) 

10. Την απόφαση της Κοσμητείας της Σχολής Αγροτι¬ 
κής Παραγωγής, Υποδομών και Περιβάλλοντος (Συνε¬ 
δρία: 15/1.11.2016). 

11. Την απόφαση της Συγκλήτου του Γεωπονικού Παν/ 
μιου Αθηνών, Συνεδρία 509/20.12.2016). 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος αποφασίζουμε, ομόφωνα, τη 
μετονομασίατου Εργαστηρίου Γεωργικής Χημείας του 
Τμήματος Αξιοποίησης Φυσικών Πόρων και Γ. Μηχανι¬ 
κής της Σχολής Αγροτικής Παραγωγής, Υποδομών και 
Περιβάλλοντος του Γεωπονικού Πανεπιστημίου Αθηνών 
σε Εργαστήριο Εδαφολογίας και Γεωργικής Χημείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2017 

Ο Πρύτανης 

ΓΕΩΡΓΙΟΣ ΠΑΠΑΔΟΥΛΗΣ 







1990 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'254/03.02.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςι'· Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ΐΛ/6βιπ35ΐ6ΐ·.6ί(5)6ί.αΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 Γ με τ Π χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΙ.ςΓ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: Η6ΐρά65Κ.6ΐ@βϊ·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 καιτηλεφ. κέντρο 210 5279000) ννβΙ>ιπ35ΐβΓ.θΙ@θ1.9Γ 
Παραλαβής Δημ. Ύλης: (Ισόγειο, τηλ. 2105279167,2105279139) Πλη ροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9·'3·πιπ3ΐ6Ϊ3@6ΐ.9Γ 


























